**UMJETNIČKA ŠKOLA POREČ**

**Školski odbor**

KLASA:007-04/22-02/01

URBROJ: 2167/01-57-34-22-11

Poreč, 20. siječnja 2022. godine

Temeljem članka 45. Statuta Umjetničke škole Poreč i Odluke Gradonačelnika Grada Poreča (Službeni glasnik Grada Poreča-Parenzo broj: 01/2013) Školski odbor Umjetničke škole Poreč, na sjednici održanoj 20. siječnja 2022. godine donio je

**ODLUKU**

**o visini novčane naknade predsjedniku i članovima Školskog odbora**

**Umjetničke škole Poreč**

**Članak 1.**

Ovom se Odlukom utvrđuje visina novčane naknade koja pripada predsjedniku i članovima Školskog odbora za njihov rad na sjednicama školskog odbora Umjetničke škole Poreč.

**Članak 2.**

Predsjedniku Školskog odbora pripada novčana naknada u iznosu od 500,00 kuna neto, a članovima Školskog odbora u iznosu od 300,00 kuna neto po održanoj sjednici na kojoj su prisustvovali uživo ili na daljinu.

**Članak 3.**

U slučaju spriječenosti predsjednika Školskog odbora sjednici predsjedava zamjenik predsjednika Školskog odbora sukladno Statutu Umjetničke škole Poreč. Za tu sjednicu zamjeniku predsjednika Školskog odbora pripada novčana naknada u iznosu od 500,00 kuna neto.

**Članak 4.**

Naknade utvrđene ovom Odlukom isplaćivat će se na temelju evidencije nazočnosti sjednici ovjerene od strane predsjednika Školskog odbora Umjetničke škole Poreč koja se nakon sjednice dostavlja računovodstvu. U slučaju kada sjednici predsjedava zamjenik predsjednika Školskog odbora evidenciju nazočnosti sjednici ovjerava zamjenik predsjednika Školskog odbora.

**Članak 4.**

Ova Odluka stupa na snagu danom donošenja i objavit će se na oglasnoj ploči Škole.

Zamjenica predsjednika školskog odbora

 Vilijana Šugar

Dostavlja se

- Pismohrani Škole

- Računovodstvu

Odluka o visini novčane naknade predsjedniku i članovima školskog odbora Umjetničke škole Poreč objavljena je na oglasnoj ploči Škole dana 20. siječnja 2022. godine.

 Ravnateljica

 Sanjica Sara Radetić